CELEX: 22011D0087
Language: bg
Date: 2011-07-01 00:00:00
Title: Решение на Съвместния комитет на ЕИП № 87/2011 от 1 юли 2011 година за изменение на приложение XX (Околна среда) към Споразумението за ЕИП

6.10.2011   
            
            
               BG
            
            
               Официален вестник на Европейския съюз
            
            
               L 262/59
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 87/2011
   от 1 юли 2011 година
   за изменение на приложение XX (Околна среда) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение XX към Споразумението беше изменено с Решение на Съвместния комитет на ЕИП № 57/2011 от 20 май 2011 г. (1)
               
            
         
               (2)
            
            
               Решение 2011/149/ЕС на Комисията от 7 март 2011 г. относно историческите авиационни емисии съгласно член 3в, параграф 4 от Директива 2003/87/ЕО на Европейския парламент и на Съвета за установяване на схема за търговия с квоти за емисии на парникови газове в рамките на Общността (2) следва да бъде включено в Споразумението.
            
         
               (3)
            
            
               В съответствие с приложение XX към Споразумението в точка 21ал (Директива 2003/87/ЕО на Европейския парламент и на Съвета), адаптация бб Надзорният орган на ЕАСТ предостави стойностите на историческите авиационни емисии, съответстващи на полетите в рамките на териториите на държавите от ЕАСТ и между тях и на полетите между държавите от ЕАСТ и третите държави. Тези стойности са определени в сътрудничество с Евроконтрол чрез прилагане на метода, използван за изчисляване на историческите авиационни емисии за ЕС като цяло.
            
         
               (4)
            
            
               Съгласно същия адаптиращ текст Съвместният комитет на ЕИП взема решение относно историческите авиационни емисии за ЕИП като цяло чрез прибавяне на историческите авиационни емисии от полетите в рамките на териториите на държавите от ЕАСТ и между тях и от полетите между държавите от ЕАСТ и третите държави към историческите авиационни емисии за ЕС като цяло, определени в член 1 от Решение 2011/149/ЕС на Комисията,
            
         ПРИЕ НАСТОЯЩОТО РЕШЕНИЕ:
   Член 1
   След точка 21апа (Решение 2009/450/ЕО на Комисията) от приложение ХХ към Споразумението се вмъква следната точка:
   
               „21апб.
            
            
               
                  32011 D 0149: Решение 2011/149/ЕС на Комисията от 7 март 2011 г. относно историческите авиационни емисии съгласно член 3в, параграф 4 от Директива 2003/87/ЕО на Европейския парламент и на Съвета за установяване на схема за търговия с квоти за емисии на парникови газове в рамките на Общността (ОВ L 61, 8.3.2011, стр. 42).
               За целите на настоящото споразумение разпоредбите на решението се четат със следната адаптация:
               В член 1 се добавят следните алинеи:
               „Историческите авиационни емисии, съответстващи на полетите в рамките на териториите на държавите от ЕАСТ и между тях и на полетите между държавите от ЕАСТ и третите държави, се определят на 1 943 935 тона CO2.
               Историческите авиационни емисии за ЕИП като цяло се определят на 221 420 279 тона CO2.“
            
         Член 2
   Текстовете на Решение 2011/149/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 2 юли 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 1 юли 2011 година.
      
         
            За Съвместния комитет на ЕИП
         
         
            Председател
         
         Kurt JÄGER
      
   
   
      (1)  ОВ L 196, 28.7.2011 г., стр. 39.
   
      (2)  ОВ L 61, 8.3.2011 г., стр. 42.
   
      (3)  Без отбелязани конституционни изисквания.